|  |  |  |  |  |  |  |
| --- | --- | --- | --- | --- | --- | --- |
| Мектебі : | ЗЕРДЕ | Мұғалімі: АИМБЕТОВА Г | | | | |
| Пәні | Тәрбие сағаты | | | | | |
| Сыныбы | 7 «А» | | | | | |
| Тақырыбы | **« Бала-ата-ана қолына берілген аманат»** | | | | | |
| Күні | Қатысқандар | | қатыспағандар | | | |
| Оқу мақсаты | Бала тәрбиесіндегі ата-ананың алатын орны ерекше екендігін түсіндіру.  Жанұядағы ата-ана және бала арасындағы қарым-қатынасты нығайту.  Ата-анаға деген бала махаббатын ояту.  Мектеп, ұстаз, ата-ана бірлігін нығайту. | | | | | |
| Сабақ мақсаты | Бала тәрбиесіндегі ата-ананың алатын орны ерекше екендігін түсінеді. Жанұядағы ата-ана және бала арасындағы қарым-қатынасы нығаяды.  Ата-анаға деген бала махаббаты оянады. Мектеп, ұстаз, ата-ана бірлігі нығаяды. | | | | | |
| Бағалау критериі | Бала тәрбиесіндегі ата-ананың алатын орнының ерекше екендігін түсінеді. Жанұядағы ата-ана және бала арасындағы қарым-қатынасты нығайяды. Ата-анаға деген баланың махаббаты оянады. Мектеп, ұстаз, ата-ана бірлігін нығайтады. | | | | | |
| Сабақ уақыты | Мұғалімнің іс-әрекеті | | | Оқушының іс-әрекеті | Бағалау | Ресурстар |
| Сабақтың басы  5-минут  35-минут  5-минут | **Ұйымдастыру кезеңі**  Саламатсыздар ма құрметті,ата-аналар,ұстаздар ,оқушылар? Асқар таудай- әкелер,мейірімі мол-аналар, «Алаштың алтауы жиналса,қадірлі орын мұғалімдікі»-дейді М.Жұмабаев.Сіздердің бар болғандарыңыз қандай жақсы! Қадірлі орындарыңыз ешқашан да жоғалмасын.  **Психологиялық ахуал туғызу:**  **«Уәде беремін»**  **Оқушыларды шеңбер тәріздес тұруға шақырамын: (оқушылар өздерінің түрлі тәсілдерімен уәде береді )соң мұғалім де оларға жауап қайтарады:Балалар,сендерді ата-анасының сүйікті,сүйкімді,тәртіпті,саналы баласы деп бағалауға,мадақтауға уәде беремін.**  **ІІ.Оқушыларды топқа бөлу:**  **І топ «Әдепті балалар»**  **ІІ топ «Өнегелі балалар»**  **ІІІ топ «Мейірімді балалар»**  .І**. Миға шабуыл**  **" Бұл кім?"** Шарты: отбасындағы мүшелердің атын атап, жасырынған отбасы мүшесін табу.  1. Айтары мол ғұлама,  Көп жасасын бұл адам,  Әкесі ол әкеңнің  Білер оны сұраған.Ол кім? (ата)Атаның суретін іледі.  2. Ертегі айтып береді,  Күнімен саған ереді.  Әкешіңнің анасы,  Әкең оған баласы. Ол кім?(әже) Әженің суретін іледі.  3. Атаңның баласы,  Кей кезде таласып.  Қаласың әжеге  Білгенің асады кәдеге.  Ол кім?(әке)Әкесінің суретін іледі.  4. Бала бала, бала деп,  Түнде шошып оянған  Түн ұйқысын төрт бөліп  Түнде бесік таянған.  Қолын қатты тигізбей,  Кірлі көйлек кигізбей.  Иісін жұпар аңқытқан.  Бұл кім? (ана)Ананың суретін іледі.  Маған да, саған да,  Жақын, туыс адамдар.  Бәрі де өз жұртың,  Айтыңдар, олар, кім ? (Отбасы  - Ия балалар, бұл жұмбақтың шешуі **отбасы** екен.    Қане, қане, тұрайық,   Үлкен шеңбер құрайық.   Тұрсақ үлкен шеңберге,   Алақанға ұрайық- дей келе,ата-  аналарымызды ортаға шақырайық.  «**Еркелету» жылулық шеңбері**.  Олай болса бәріміз тақтаға назар аударайықшы. Бұл суретте кімдердің суретін көріп тұрсыңдар?  Иә, суретте сүйіспеншілігі мол, бір – бірімен сөзі мен әзілі жарасқан отбасы мүшелерін көріп отырмыз.  **-Балалар ,демек бүгінгі тәрбие сағатымыздың мақсаты:**  Бала тәрбиесіндегі ата-ананың алатын орны ерекше екендігін түсіндіру.  Отбасындағы ата-ана және бала арасындағы қарым-қатынасты нығайту.  Ата-анаға деген бала махаббатын ояту.  Мектеп, ұстаз, ата-ана бірлігін нығайту.  **Сабақ мақсатымен танысып алдық.**  **ІІ.Оқушыларды топқа бөлу:**  **І топ «Әдепті балалар»**  **ІІ топ «Өнегелі балалар»**  **ІІІ топ «Мейірімді балалар»**  **Қызығушылықты ояту 1**.-Оқушылар жалпы отбасы деген ұғымды сіздер қалай түсінесіңдер, отбасы деген не?  2.-Отбасы құрамы деген кімдер? **3**.-Отбасының адам өміріндегі маңызы қандай?  Отбасы – адамзаттың алтын ұясы. Адам баласы дүние есігін ашқаннан бастап сол ортаға бейімделіп, ықпалына көніп, ер жетеді. Отбасы - адамзат баласының түп қазығы, алтын ұясы. Бала тәрбиесiнде отбасының алатын орны ерекше. Оны қоғамдық тәрбиенiң қандай саласы болса да алмастыра алмайды. Отбасының негiзгi қызметі баланы өмiрге келтiру ғана емес, оның бойына көне заманнан келе жатқан ұлттық тәрбиенің  тағылымдары мен аға ұрпақтың тәжiрибесiн сiңiру, қоғамға пайдалы жеке тұлға етiп тәрбиелеу болып табылады.  Ата-ананың өз борышын мүлтiксiз орындауы – **үлкен тәрбие мектебi**. Осылайша, адамға тән рухани-адамгершілік сапа-қасиеттерді қалыптастырып, дамытудың негізі ең алдымен отбасында қаланады.  Бала отбасында әкеден ақыл, анадан мейірім алады. Әке - тірек, ана – жүрек, бала – тілек. Осы бір ғажап тұжырым әке, ана, бала отбасының үш тағаны іспеттес.  **Топтарға тапсырма Үш қадам әдісі**  **«Өмір жолы-қисық-түзу жол»**   |  |  |  |  | | --- | --- | --- | --- | | **Өмір жолы** | 1-қадам | **2-қадам** | **3-қадам** | | **Қисық жол** | **Қараусыз қалған,жағдайсыз отбасы балалары,әке-шеше тәрбиесіне бағынбағандар** |  |  | | **Түзу жол** |  | **Кітапты көп оқитындар,тілалғыш,ұқыпты,саналы,тәрбиелі,мәдениетті,мейірімді,қайырымды** |  | | **Қорытынды** |  |  |  |     **1-оқушы Димаш**  **Естеу Нүсіпбеков.** Аналарға.  Анасыздар, әр үйге панасыздар, Бала десе от болып жанасыздар. Сәтті басса ұрпағың,- мерей тасып, Қыз күлкісін сусын қып қанасыздар.  Анасыздар — Ақ Еділ, Жайықсыздар - Жүзе алмайды өтінде қайықсыздар. Маздататын, жүректе от лаулататын, Әр үйдің Күні десе,- лайықсыздар.  Өр десек те сіздерді, — лайықсыздар. Төр десек те сіздерді, — лайықсыздар. Ер десек те сіздерді, — лайықсыздар. Зор десек те сіздерді, — лайықсыздар.  Анасыздар, кең байтақ даласыздар. Жаны жайсаң жеңімпаз данасыздар. Көлеңке жоқ көңлінде, қылауы жоқ, Үлбіреген жауқазын баласыздар.  Сіздер — Күнсіз, аспанда жарқыраған, Сіздер — өзен, тау суы сарқыраған, Сіздер — ана, сіздер — жар, сіздер — қыздар, Сіздер — жаңбыр, ақ нөсер сарқыраған.  Біз сіздерсіз тіршілік ете алмаймыз. Дегенге де сіздерсіз жете алмаймыз. Айнала ұшып сіздерді көбелек боп, Өртеніп қастарыңнан кете алмаймыз.  **Бүгінгі сабақта өнеге мен тәрбиенің үндестігі зор болады деп сенемін.**  «Тәрбие мектебі – отбасы » бала тәрбиесі, оның жан-жақты дамуы бағытында ойымызды ортаға салайық.. Отбасы – адам баласының түп қазығы, алтын ұясы. Адам баласы шыр етіп дүниеге келгеннен бастап, сол ортаның ыстық суығына бейімделіп, ықпалына көніп, осында ер жетеді. Әке шаңырақ иесі. Отбасы мүшелерінің жауапкершілігі толығымен ер-азаматқа жүктеледі. АНА – отбасының ұйтқысы. Баланы өсіріп тәрбиелеу- ата-ана міндеті. Бала әкеден ақыл, анадан мейірім алады. Тәртіпті де тәрбиелі ұрпақ тәрбиелеу – отбасы мен мектептен алған үлгі- өнеге жиынтығының жемісі.  **«Еркін микафон әдісі»**  **Қонысовтар отбасына сұрақ:**  18-ғасырда өмір сүрген ғалым В.В.Радлов :Қазақтар сөзге шешен келеді,олардың жәй әңгімесінің өзі бейне бір өлең оқып отырғандай деген екен.Сізге сұрақ салт –дәстүріміздің ішінде ұлттық құндылықтарымызға нені маңызды деп айтар едіңіз?(бата туралы )  **Видеоролик «әлеуметтік желіге жағымды –жағымсыз мәселе салу» талқылау(пікірлер айтылады )**  **Тапсырма №1**  **«Білімдіге дүние жарық»** деп аталады. Мұнда топтың шапшандылығын, біліктілігін аңғарамыз. Ендеше викториналық сұрақтар беріледі.  **І топ**  1. Балдан тәтті не? ( бала)  2. Қара шаңырак иесі кім? ( кенже ұл)  3. Әкеден балаңа берілетін зат ( мұра)  4. Үйдегі алтын адам кім? ( ана)  5.Үш арсызды ата? ( ұйқы, тамақ, күлкі)  **ІІ топ**  1. Бес дұшпанды атаңдар? ( өсек, өтірік, мақтаншақ, еріншек бекер мал шашпақ)  2. «Ұл атадан көрмейінше сапар шекпес» кімнің нақыл сөзі ( Қорқыт ата)  3. Жасөспірім бала неше жастан бастап қылмыстық жауапкершілікке тартылады?(14 жас)  4. Тәрбие мен білімнің ордасы ( мектеп)  5. Мемлекеттік рәміздерді ата (елтаңба, ту, гимн)  **ІІІ топ**  1.Бесік жыры дегенімз не?  2.Екі адамның бір-біріне деген адалдығы ( достық)  3.Бес асылды атаңыз (талап, еңбек, терең ой, қанағат, рақым)  4.7атаны ата (ата, әке, бала, немере, шөбере, шөпшек, немене)  5.Үш биді ата?  **Ата-анамен сұхбат**  **Саметоваларға** сұрақ:дәстүрдің озығы бар ,тозығы бар дейміз сіз не айтасыз?  **Тапсырма№2**  **«Болашағымыз білімді жастардың қолында»** сурет салу байқауы.  3 топ суреттерін қорғайды.  **Қарақұловтар отбасына сұрақ Әкеге қарап ұл өсер дейді?**  **2 – оқушы:Мақсат**  Ф.Оңғарсынова.  Әкем біреу, анам да біреу менің,  Әкем біреу, анам да біреу менің  Мен жығылсам сүйенер тіреулерім.  Олар барда мереке, көрген емен  Қабақтарын шытқанын, түнергенін.  Менің досым әкесін жек көреді,  «Бізбен ісі жоқ оның» деп сөгеді,  Жамандайды сыртынан, тістенеді,  Бір-біріне бітпейді өкпелері.  Дос тапса да адамдар, тапса-дағы,  Әке жалғыз, табылмас ақшаға да,  Жамандасаң әкеңді, саған әкеп,  Жақсы әкесін бере ме басқа бала.  Әке – білек, саусағы – балалары,  Қан тамырмен жалғасқан аралары,  Ана - тамыр бойымен бәріне де,  Тіршіліктің жылуы таралады.  **Ибрагимоваларға сұрақ**  Анаға қарап қыз өсер,дейді халқымыз,қаншалықты сенесіз?    **ІІІ тапсырма «Тығырықтан шығу» деп аталады.**  **І топ** Сенің өзіңнің жақын адал досың бар, бірақ онымен дос болуға ата-анаң қарсы. Сен не істейсің?  **ІІ топ**.Көктем мезгілі. Жолдасың сабақ оқуын азайтып, сабақтан тыс нәрселерге көп көңіл бөлетіндіктен сабақ үлгерімі төмендеп кетті.Мысалы электронды темекіге әуестеніп жүр делік. Сен не істейсің?  **ІІІ топ** Сенің сабақ үлгерімің орташа. Сыныптастарың сені білімің бойынша бағалап, адамгершілік қасиеттерінді көре білмейді. Сен не істейсің?  **Құттымұратовалар отбасына сұрақ**:   1. Балапан ұяда не көрсе,ұщқанда соны іледі дейді ,сіздің жауабыңыз тарқатып айтсаңыз?   **ІV тапсырма «Тіл өнері» мақал мәтелдің жалғасын табу.** Яғни мұнда қай топ бірінші қол көтереді, сол топ жауап береді.   1. атаның баласы болма,............................. ( халықтың баласы бол) 2. Ұяда не көрсең , ....................................( ұшқанда соны ілерсің) 3. Балалы үй базар, ..................................( баласыз үй қу мазар) 4. ата көрген оқ жонар, ..........................( ана көрген тон пішер) 5. Ананың сүті – бал, ................................( баланың тілі – бал) 6. Туған үйдің түтіні жылы, ..............................( туған ананың күтімі жылы) 7. Анаңа ауыр сөз айтпа, ...............................( артыңа ауыр жүк артпа) 8. ............ – ананың бауыр еті, көз нұры. ( бала) 9. Әке – асқар тау, .............................( ана- шалқар көл) 10. «Жеті атасын білмеген: ................(жетесіз»).   **Әмірбековтар отбасына сұрақ**:  Әке мен ана баланың алғашқы ұстазы дейді халқымыз тарқатып айтып берсеңіз?  **Ата - аналарға сұрақ:**  1. Абай атамыз былай деген екен: «Балаға көбінесе үш алуан адамнан мінез жұғады. Біріншісі ата - анасынан, екіншісі ұстазынан, үшіншісі құрбысынан». Ұлыңыздың, қызыңыздың достары және ұстазы жөнінде не білесіз? Олардың жақсы қасиеттерін және қызығушылығын атаңыз?  2. «Балаңа көңілің толмаса, кемшілікті өз басыңнан іздей бер» деген сөздің мағынасын қалай түсінесіз?  3.Кешкі ас ішіп болған соң ауыз үйде ыдыс-аяқ жуылмай қалды. Өйткені бір жақсы фильм басталып кетті. Фильм біткесін қызыңыз сізге; « шеше, ыдысты таңертең жуа салайыншы» десе, сіз не деп жауап берер едіңіз? Құптайсыз ба?  **«Халықтық педагогика-даналық мектебі»**үй тапсырмасы көріністер  **Мұғалімнің қорытынды сөзі:**  " Отбасы -кішкентай бір мемлекеттік ұя" деп бекер айтылмаған. Әдетте жақсылықтың бәрі отбасынан басталады. Отбасы - жұртты жақындастырушы, ұрпақ пен ұрпақты табыстырушы, ұрпақаралық тұтастықтың отын жағушы ерекше- ұя. Сондықтан да отбасы - барша адамзатқа ең жақын, ең қасиетті ұғым. Әрбір отбасында сүйіспеншілік пен түсіністік мықты болса, қоғамның діңгегі де берік болады. Адам ең алғаш шыр етіп дүниеге келген сәтінен бастап отбасының тәрбиесін алатыны  рас.  Халқымыздың аяулы ұлы, зиялы азаматы Б.Момышұлы кезінде «Жаудан да, даудан да қорықпаған қазақ едім. Енді қорқынышым көбейіп жүр. Балаларын бесікке бөлемеген, бесігі жоқ елден қорқам. Немересіне ертегі айтып беретін әжелердің азаюынан қорқам. Дәмді, дәстүрді сыйламайтын балалар өсіп келеді. Оның қолына қылыш берсе, кімді де болса шауып тастауға даяр. Қолына кітап алмайды. Үйреніп жатқан бала жоқ, үйретіп жатқан әке- шеше жоқ.»- деп мұңайған екен. Бауыржан атамыз көтерген мәселе бүгінде бәрімізді алаңдатуы тиіс. Бұл ата-анаға да, ұстаздарға да, балаларға да ой салады деп ойлаймын. «Жұмыла көтерген жүк жеңіл» демекші, балаларымызды бірлесе  отырып, тәрбиелейік .  **Қорытындылау**:  Біз бүгін өзімізге ең жақын, ең қымбат адамдар туралы айттық. Отбасы – ол ең жақын адамдардың ошағы. Әрқашан отбасы мүшелерін сыйлап, құрметтеу керек. Бәріміздің отбасымыз берік, бауырымыз бүтін болсын. Отбасы мүшелері аман – сау болсын!  **Кері байланыс**:  **Білуі керек**: Отбасы мүшелерін құрметтеп, сыйлай білуі керек.  **Болуы керек**: Отбасында әдепті, сыйлы болуы керек.  **Жасай білу керек** : Берілген тапсырмаларды орындай білу тиіс.  Назарларыңызға рақмет! | | | Тақтаға ата-әже,әке-шеше суреттерін іледі  Жұмбақ шешу арқылы сабақтың тақырыбын ашады  тақтаға назар аударады.  суретте кімдердің суретін көріп тұрғандарын айтады.  Берілген сұрақтарға жауап береді.  Зейін қойып тыңдайды.  Мәнерлеп өлең оқиды.  Ата-аналарының өздерін еркелеткен сөздерін айтады.  «**Еркелету» жылулық шеңбері**.  қалыптастырады.  Тапсырмалар бойынша ата-аналарымен бірігіп жауап береді.  Ана-бала тәрбиесіндегі ерекше тұлға –сұрағына жауап береді,өз ойларын білдіреді.  сурет салу байқауы.  4 топ суреттерін қорғайды.  **Мәнерлеп өлең оқиды.**  Сұраққа өз ойымен жауап береді.  **жағдаяттық сауалдар**  **өз пікірлерін білдіреді.**  Бірінші қол көтереді, сол топ жауап береді.  Жауап береді.  Олардың жақсы қасиеттерін және қызығушылығын атайды  Мағынасын қалай түсінетінін айтады.  Ойлаған ойына жауап береді | Қ.Б.  Жарайсыңдар!  Қ.Б.  Жарайсыңдар!  Дескриптор:  Отбасы мұшелерінің атын атап ,суреттерін тақтаға іледі.  **Дескриптор:Жұмбақты жауабын шеше алады.**  **ҚБ «Жарайсыңдар!»**  ҚБ Керемет  Қ.Б.  Жарайсыңдар!  Қ.Б.  Жарайсыңдар!  Қ.Б.  Жарайсыздар!  Қ.Б.  Жарайсыздар!  Қ.Б.  Жарайсыздар!  Керемет! | Интерактив тақта  Фото суреттер  Маркер  Плакаттар  Слайдтар  АКТ |